Primarul Ploieștiului, reținut la finalul mandatului. Cum îl șantaja pe șeful de la Piețe
Primarul municipiului Ploiești, Andrei Volosevici, a fost reținut vineri, 25 octombrie, chiar la încheierea mandatului său, de Parchetul de pe lângă Curtea de Apel Ploiești. Este acuzat că a pus presiuni asupra unui subaltern pentru a încălca legea. În dosar este implicat și un jurnalist apropiat al primarului, care a cerut sume de bani pentru influențarea edilului.